###### 

###### *АДМИНИСТРАТИВЕН ДОГОВОР ЗА*

###### *ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ*

###### *ПО ПРОГРАМА „ОБРАЗОВАНИЕ“ 2021 – 2027*

*ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ BG05SFPR001-2.001*

*„ПОДОБРЯВАНЕ НА КАЧЕСТВОТО НА ОБЩОТО ОБРАЗОВАНИЕ ЧРЕЗ ЕФЕКТИВНО ПРИЛАГАНЕ НА КОМПЕТЕНТНОСТЕН МОДЕЛ“*

|  |  |
| --- | --- |
| **РЕГИСТРАЦИОНЕН НОМЕР НА ДОГОВОРА:** | **(номер от ИСУН)…** |
| **НАИМЕНОВАНИЕ НА ПРОЕКТА:** | **…** |

Настоящият договор се сключва на основание чл. 45, ал. 2 от Закона за управление на средствата от Европейските фондове при споделено управление (ЗУСЕФСУ), във връзка с проектно предложение №................................ и оценителен доклад от...... /дата/, одобрен от Ръководителя на Управляващия орган на ..... /дата/ между,

**Изпълнителна агенция „Програма за образование“**с адрес, *ЕИК или еквивалентен официален регистрационен номер*:............................................................................., (наричан по-нататък „Управляващ орган“), представляван от ………………… Ръководител на Управляващия орган на Програма „Образование“ 2021-2027 и ..............- лице с право на втори подпис от една страна,

и

*..............................[пълно наименование на бенефициента съгласно регистрацията му],* със седалище.................. и адрес на управление:......................... *ЕИК или еквивалентен официален регистрационен номер,* наричан по-нататък „Бенефициент“, представляван от ..................... – (длъжност) и ..............- лице с право на втори подпис, от друга страна,

наричани за краткост „Страни“:

**Член 1. Страните по договора се споразумяха за следното**

* 1. Ръководителят на Управляващия орган предоставя на Бенефициента ………………… /*наименование, седалище, адрес*/, безвъзмездна финансова помощ в максимален размер до………………….. лв. [словом в лева]………………………………………….. по Програма „Образование“ 2021 – 2027 г., Приоритет 2 „Модернизация и качество на образованието“, процедура BG05SFPR001-2.001 „Подобряване на качеството на общото образование чрез ефективно прилагане на компетентностен модел“ за изпълнение на проект ……………………………. /*наименование и номер от ИСУН*/, Приложение ІІ, неразделна част към настоящия договор.
  2. Проект …………………………./*наименование и номер от ИСУН*/ е:

а) на стойност…….;

б) с основни дейности……;

в) с индикатори за изпълнение (показатели за краен продукт)……….;

г) с индикатори за резултат (показатели за резултат) ...............

1.3. Управляващият орган предоставя безвъзмездната финансова помощ при условията на настоящия договор и представляващите неразделна част от него приложения, посочени в чл. 7. С подписването на договора Бенефициентът декларира, че е запознат със съдържанието на договора и всички приложения, изразява съгласие с тях и се задължава да изпълнява всички произтичащи от тях задължения.

1.4. Срокът за изпълнение на Проекта е …………месеца [*брой месеци*], считано от датата на сключване на договора, но не по-късно от 31.12.2029 г.

1.5. Бенефициентът изпълнява проекта съгласно одобреното проектно предложение……………(*номер от ИСУН, от модул „Договори“*), условията за изпълнение, утвърдени с …………… и клаузите на настоящия договор.

**Член 2. Условия за изпълнение на проекта - Финансиране на Проекта**

2.1 Максималният размер на общо допустимите разходи по проекта възлизат на ……… лева [словом в лева], както е посочено в секция „Бюджет“ от Приложение ІІ към настоящия договор.

2.2 Предоставяната от Управляващия орган безвъзмездна финансова помощ е в максимален размер ………. лв. [словом в лева] и представлява ……….. % от очакваните допустими разходи по проекта, както е посочено в секция „Бюджет“ от Приложение ІІ.

2.3. Окончателната сума на предоставяната безвъзмездна финансова помощ се определя при спазване на чл. 15 и чл. 16 от Приложение I към настоящия Договор.

2.4. Възстановяването на отчетените разходи за изпълнението на Работен пакет 1 (РП 1) се извършва след като изпълнението на проектните дейности или съответният етап от изпълнението на проектните дейности е изцяло завършено, отчетено и верифицирано от УО в съответствие с отчетните периоди, посочени в *Приложение IV-Помощна таблица* към настоящия договор, като бенефициентът може да поиска възстановяване на допустимите разходи и преди изтичане на индикативния отчетен период, ако е постигнал съответните етапни цели. Съответният етап от изпълнението на проектните дейности се верифицира от Управляващия орган, ако **са изпълнени етапните цели** за деветте показатели и други количествени показатели, посочени в работен лист РП 1 от Приложение IV „Помощна-таблица-КМ“. Сумата, която може да се възстанови при изпълнение на заложените етапни цели се определя в зависимост от отчетените и верифицирани разходи като се прилагат правилата, описани в Приложение VI „Условия за възстановяване на разходите по процедурата“.

Сумата за изпълнението на РП 1 се възстановява на 8 междинни отчетни периода, съответстващи на осемте учебни срока, които ще бъдат обхванати от изпълнението на проекта, а последната част от сумата се възстановява с искането за окончателно плащане.

2.5. Възстановяването на отчетените разходи за изпълнението на типовите училищни Работни пакети 2 (РП 2) се възстановяват на 2 междинни отчетни периода, съответстващи на двата учебни срока, които ще бъдат обхванати от изпълнението на съответния типов РП 2 в съответствие с описаните крайни продукти в приложение Приложение IV „Помощна-таблица-КМ“, които трябва да бъдат постигнати при изпълнението на всеки тип училищен МПРКК, като бенефициентът може да поиска възстановяване на разходи и преди изтичане на индикативния отчетен период, ако е постигнал съответните етапни цели.

Първият етап от изпълнението на проектните дейности се верифицира от Управляващия орган след като бенефициентът представи разработен и утвърден МПРКК, в който са описани етапните цели на ниво училище/училища за показателите, посочени в работен лист РП 2 от Приложение IV\_“Помощна-таблица-КМ“.

Постигането на зададените от КБ-МОН и училищата, участващи в проекта, целеви стойности е основание за извършване на плащане. Сумата за изпълнението на съответния типов РП2, която може да се възстанови при изпълнение на заложените етапни цели се определя в зависимост от отчетените и верифицирани разходи като се прилагат правилата, описани в Приложение VI „Условия за възстановяване на разходите по процедурата“.

2.6. Възстановяването на отчетените разходи за изпълнението на Работен пакет 3 (РП 3), Работен пакет 4 (РП 4), Работен пакет 5 (РП 5) и Работен пакет 6 (РП 6) се извършва след изпълнение на заложените крайни продукти. Сумата, която може да се възстанови при изпълнение на заложените крайни продукти се определя в зависимост от отчетените и верифицирани разходи като се прилагат правилата, описани в Приложение VI „Условия за възстановяване на разходите по процедурата“.

**Член 3. Условия за изпълнение на проекта - Техническо и финансово отчитане и плащания**

3.1. Авансовите плащания се извършват при следните условия:

3.1.1. Авансово плащане в размер на не повече от 20% от сумата по чл. 2.2, в двуседмичен срок, считано от дата на представяне на:

а) искане за плащане, подадено чрез ИСУН;

б) формуляр за финансова идентификация по образец на УО.

3.1.2.Управляващият орган извършва авансовото плащане в срока по чл. 3.1.1. при наличието на разполагаем лимит. Управляващият орган превежда одобрената сума на авансовото плащане като отпуска лимит по десетразрядния код на бенефициента в СЕБРА.

3.2. Искания за междинни/окончателно плащания се представят на Управляващия орган регулярно на интервали не по-дълги от шест месеца чрез ИСУН, като се представя пакет отчетни документи, включващ Технически отчет, Финансов отчет, Искане за плащане и таблица Микроданни-участници ЕСФ. Пакетите отчетни документи с искания за междинни и окончателно плащания се представят в съответствие с чл. 13 във връзка с чл. 2 от Приложение I. При неизпълнение на това задължение Управляващият орган има право да приложи разпоредбите на чл. 11.3 от Приложение І.

3.3. Междинни и окончателни плащания се извършват въз основа на искане на бенефициента и при наличие на физически и финансов напредък на проекта, при условията на чл. 60-64 от ЗУСЕФСУ и Наредба № Н-5 от 29 декември 2022 г. за определяне на правилата за извършване на плащания, за верификация и счетоводно отчитане на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по програмите (Наредба № Н-5 от 29.12.2022 г.). Предоставянето на безвъзмездна финансова помощ се извършва чрез комбинация от следните форми:

3.3.1. единични разходи;

и

3.3.2 единна ставка.

3.4. Управляващият орган извършва междинни/окончателни плащания след верифициране на разходите с цел потвърждаване на тяхната допустимост въз основа на проверка на документите, представени към искането за плащане, и на проверки на място, когато това е приложимо.

В случай че не се верифицира пълният размер на исканата сума, Управляващият орган уведомява Бенефициента за размера на верифицираните разходи и за отказа да верифицира съответния размер предявени разходи, които не са допустими.

3.5. Междинните плащания са в размер на стойността на безвъзмездната финансова помощ, изчислена като се приложи процентът безвъзмездна финансова помощ към общо допустимите разходи, посочени в чл. 2.2 от Договора, към общите верифицирани разходи за периода. Те се извършват след одобрение на пакет отчетни документи в съответствие с чл. 2 и чл. 13 от Приложение I към настоящия договор, придружен с искане за междинно плащане при спазване условията на Наредба № Н-5 от 29.12.2022 г.

Управляващият орган извършва плащането в 80-дневен срок от постъпване на искането за плащане на бенефициента.

3.6. Общата сума на авансовото и междинните плащания не трябва да надвишава 95 % от стойността на безвъзмездната финансова помощ.

3.7. Размерът на окончателното плащане се изчислява, като от всички общо верифицирани разходи по проекта, финансирани чрез безвъзмездна финансова помощ, се приспаднат отпуснатите авансово и междинни плащания. Окончателното плащане се извършва по реда на чл. 2 и чл. 13 от Приложение I към настоящия договор.

3.8. Когато извършени и верифицирани от Бенефициента дейности и разходи впоследствие бъдат признати за недопустими от одитиращ или друг контролиращ орган, то сумите по същите подлежат на възстановяване от страна на бенефициента.

3.9. Когато разходите се възстановяват по реда на член 53, параграф 1, букви б), в) и г) от Регламент (ЕС) 2021/1060 трябва да бъдат изпълнени условията за възстановяване на разходите до представянето на окончателен отчет.

3.10. Бенефициентът трябва да води точна и редовна документация и счетоводни отчети, отразяващи изпълнението на договора, използвайки подходяща електронна система за документация и двустранно счетоводство. Тази система може да е неразделна част от текущата счетоводна система на Бенефициента или допълнение към тази система, така че да бъде осигурена отделна счетоводна аналитичност само за дейностите по Договора. Тази система следва да се прилага в съответствие с националното законодателство. Счетоводните отчети и разходите, свързани с договора, трябва да подлежат на ясно идентифициране и проверка.

**Член 4. Други специфични условия за изпълнение на проекта**

4.1. При изпълнение на дейностите по проекта, бенефициентът е длъжен да спазва:

* Закона за управление на средствата от Европейските фондове при споделено управление (ЗУСЕФСУ);
* Постановление № 23 от 13 февруари 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г.;
* Постановление № 86 от 1 юни 2023 г. за определяне на национални правила за допустимост на разходите по програмите, финансирани от европейските фондове при споделено управление, за програмен период 2021 – 2027 г.;
* Наредба № Н-5 от 29 декември 2022 г. за определяне на правилата за извършване на плащания, за верификация и счетоводно отчитане на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по програмите;
* акта, приет на основание чл. 70, ал. 2 от ЗУСЕФСУ (към момента на сключване на АДБФП това е Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските фондове при споделено управление, приета с ПМС № 57 от 28.03.2017 г.;
* Условия за възстановяване на разходите по процедура „Подобряване на качеството на общото образование чрез ефективно прилагане на компетентностен модел“;
* Изисквания за избягване на конфликт на интереси по смисъла на чл. 61 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза;
* Изисквания за прилагане на правилата на Дял IV, Глава III „Видимост, прозрачност и комуникация“ на Регламент (ЕС) 2021/1060 и Глава II, Раздел III „Видимост, прозрачност и комуникация, насочени към обществеността, относно финансовата подкрепа от ЕФСУ“ от ЗУСЕФСУ (загл. изм. - ДВ, бр. 51 от 2022 г., в сила от 01.07.2022 г.);

4.2. Бенефициентът се задължава да изпълнява дейностите по проекта в съответствие с хоризонталните принципи на Програма „Образование“ 2021-2027 (устойчиво развитие; равни възможности и недопускане на дискриминация; равенство между половете), посочени в чл. 9 от Регламент (ЕС) 2021/1060 и прилагането на Хартата на основните права на Европейския съюз и на Конвенцията на ООН за правата на хората с увреждания.

4.3. Бенефициентът се задължава в рамките на дейностите за видимост, прозрачност и комуникация да организира според случая поне една комуникационна проява или дейност като привлича своевременно за участие Европейската комисия и Управляващия орган.

4.4. Проектът е операция от стратегическо значение по смисъла на чл. 2, т. 5 от Регламент (ЕС) 2021/1060. Бенефициентът се задължава да осъществява мониторинг на резултатите от дейностите по проекта и на всеки 6 месеца от неговото изпълнение да организира срещи с представители на УО за докладване на напредъка в изпълнението на дейностите и постигането на целите.

4.5. Бенефициентът се задължава регулярно (след края на всяка учебна година) да представя информация за напредъка и постигнатите резултати по проекта пред Отрасловия съвет за тристранно сътрудничество в областта на средното образование, като своевременно предоставя информация и кани за участие представител/и на УО. За целите на мониторинг на резултатите от дейностите по проекта, Бенефициентът предоставя информация по образец, съгласно Приложение VII.

4.6. В случаите на прекратяване на договора по реда на чл. 11.1 от Приложение I страните писмено се споразумяват за по-нататъшните си взаимоотношения във връзка с предоставената безвъзмездна финансова помощ, включително размера на дължимите от бенефициента средства.

4.7. Когато бенефициентът се явява и администратор на минимална помощ, той е длъжен:

1. Да познава и спазва националното и европейско законодателство в областта на минималните помощи;
2. Да осигури съответствие на помощта с всички приложими изисквания на законодателството на национално и европейско ниво;
3. Да информира министъра на финансите за всяка предоставена минимална помощ и да въвежда информация в официалния Регистър на минималните помощи на сайта на Министерство на финансите (<http://minimis.minfin.bg/>) в срок и по реда, определени в Закона за държавните помощи и Правилника за неговото прилагане;
4. При окончателно отчитане да предоставя информация на УО за размера на предоставената в резултат на изпълнението на проекта минимална помощ за всеки един от крайните получатели;
5. Да предоставя на всеки получател на минимална помощ в нормативно определения срок информация за вида, размера, основанието за предоставяне и съвместимостта на помощта чрез изрично позоваване на Регламент (ЕС) 2023/2831относно прилагането на членове 107 и 108 от Договора за функционирането на Европейския съюз към помощта *de minimis* и цитиране на неговото заглавие и номер на публикация в *Официален вестник на Европейския съюз*, както и произтичащите от получаването на помощта задължения за получателя;
6. Да поддържа и съхранява информацията за предоставените от него минимални помощи във вида и формата, предвидени в Закона за държавните помощи и Правилника за неговото прилагане, като отговаря за нейната достоверност и при поискване осигурява достъп до нея на лица, определени от УО, министъра на финансите или Европейската комисия;
7. Да публикува информация за предоставената помощ в съответствие с разпоредбите на Закона за държавните помощи и Правилника за неговото прилагане;
8. Да актуализира информацията за отпуснатата минимална помощ след приключване на дейностите на крайния получател по проекта в официалния регистър на минималните помощи на сайта на Министерство на финансите, когато е приложимо;
9. Да упражнява контрол за спазване на мерките и условията, при които помощта е одобрена;
10. Да поддържа капацитет и информираност относно правилата по минимални помощи, вкл. обучение на персонала;
11. Да предприеме необходимите действия за възстановяването на неправомерно получена минимална помощ.
12. Да съхранява информацията относно всяка предоставена минимална помощ за период от 10 бюджетни години от датата, на която е предоставена последната индивидуална помощ по такава схема.

4.8. Конкретният бенефициент – МОН прилага контролни механизми, с които да гарантира, че всички условия на действащия към датата на предоставяне на помощта Регламент (ЕС) 2023/2831 са изпълнени. Контролните механизми са съвкупността от мерки, правила, процедури, официални източници на информация, посредством които администраторът на помощ проверява съответните обстоятелства, за да гарантира изпълнението на всяко едно условие от Регламент (ЕС) 2023/2831. Администраторът на помощ е необходимо да документира и събира цялата информация, относно извършваните от него проверки при прилагането на Регламент (ЕС) 2023/2831. Съставените документи трябва да съдържат минимума информация, чрез която да е възможно да се докаже, че са спазени условията на Регламент (ЕС) 2023/2831. В тази връзка, администраторът на помощ - МОН проверява декларираната от кандидатите информация, чрез съпоставянето й с данни от официални източници, като например НСИ, Търговския регистър и регистър на юридическите лица с нестопанска цел, Регистъра на минималните помощи, поддържан от министъра на финансите и др. При проверка на условията на Регламент (ЕС) 2023/2831 за всяко частно училище, МОН следва да изготви и попълва контролен лист за съответствието на отпусканата минимална помощ с изискванията на Регламент (ЕС) 2023/2831, като събира надеждна одитна следа за извършените проверки.

**Член 5. Възстановяване на недължимо платените и надплатените суми, както и на неправомерно получените или неправомерно усвоените средства**

5.1. Бенефициентът се задължава да възстанови на Управляващия орган всички средства, платени в повече от разходите, на които Бенефициентът има право, недължимо платени и надплатени суми, неправомерно получени или неправомерно усвоени средства в срока и по реда на Наредба Н-5/29.12.2022 г.

Установените недължимо платени и надплатени суми се възстановяват от плащания по проекта. Когато отказ от верификация е издаден след съответното плащане, установените недължимо платени и надплатени суми се възстановяват чрез доброволно изпълнение от страна на бенефициента в 14-дневен срок. След изтичането на срока за доброволно плащане недължимо платените и надплатените суми се прихващат от следващо плащане по проекта заедно с дължимите лихви за просрочие, а когато това е неприложимо – по реда на чл. 64а от ЗУСЕФСУ .

Бенефициентът се задължава да възстанови и средствата, които са били обект на финансова корекция, наложена в резултат на проверки от страна на управляващ, контролиращи и одитиращи органи. На възстановяване подлежат и всички средства, произтичащи от разходи, които са в резултат на констатирани нередности, независимо от датата на тяхното установяване.

5.2. В случай че Бенефициентът не възстанови изисканите суми в срока, определен в чл.5.1, Управляващият орган начислява лихва за забавено плащане в размер на законовата лихва за периода на просрочието.

5.3. Сумите, включително лихвите по тях, подлежащи на възстановяване от Бенефициента, могат да бъдат прихванати от всякакви суми, дължими от Управляващия орган на Бенефициента.

5.4. Банковите такси, свързани с връщането на дължими суми на Управляващия орган, са изцяло за сметка на Бенефициента.

5.5. В случай че Бенефициентът не изпълни доброволно задължението, Управляващият орган прилага реда за възстановяване на дължимите средства по чл. 42-44 от Наредба Н-5/29.12.2022 г.

**Член 6. Адреси за контакт**

Цялата кореспонденция, свързана с настоящия договор, трябва да бъде в писмена форма, на български език, да съдържа регистрационния номер на договора и наименованието на проекта, и да се води чрез ИСУН при условията на подзаконовите нормативни актове за програмен период 2021-2027 г. в съответствие със ЗУСЕФСУ, включително свързани с електронния обмен на данни чрез системата. Страните по настоящия договор могат да осъществяват контакт и на следните адреси, без да се нарушава законовото изискване за водене на кореспонденция чрез ИСУН, а именно:

За Управляващия орган:

Изпълнителна агенция „Програма за образование“

бул. “Цариградско шосе” № 125, бл. 5, ет. 1

София 1113, България

За Бенефициента:

...................................

**Член 7. Приложения**

7.1. Одобреният проект и документите по чл. 26, ал. 1 от Закона за управление на средствата от Европейските фондове при споделено управление, в частта, определяща условията за изпълнение, са неразделна част от настоящия договор, както следва:

* ПРИЛОЖЕНИЕ I: ОБЩИ УСЛОВИЯ ПРИ ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ПО ПРИОРИТЕТИ 1, 2 и 3 ОТ ПРОГРАМА „ОБРАЗОВАНИЕ“;
* ПРИЛОЖЕНИЕ II: ФОРМУЛЯР ЗА КАНДИДАТСТВАНЕ;
* ПРИЛОЖЕНИЕ III: ДЕКЛАРАЦИЯ НА ПРЕДСТАВЛЯВАЩИЯ КАНДИДАТА;
* ПРИЛОЖЕНИЕ IV: ПОМОЩНА ТАБЛИЦА;
* ПРИЛОЖЕНИЕ V: ДЕКЛАРАЦИЯ ЗА НЕРЕДНОСТИ;
* ПРИЛОЖЕНИЕ VI: УСЛОВИЯ ЗА ВЪЗСТАНОВЯВАНЕ НА РАЗХОДИТЕ ПО ПРОЦЕДУРА „ПОДОБРЯВАНЕ НА КАЧЕСТВОТО НА ОБЩОТО ОБРАЗОВАНИЕ ЧРЕЗ ЕФЕКТИВНО ПРИЛАГАНЕ НА КОМПЕТЕНТНОСТЕН МОДЕЛ“;
* ПРИЛОЖЕНИЕ VII: ВЪПРОСНИК ЗА МОНИТОРИНГ НА ИЗПЪЛНЕНИЕТО НА ПРОЕКТА.

7.2. В случай на противоречие между разпоредбите на приложенията и тези на договора, с предимство се прилагат разпоредбите на договора. В случай на противоречие между разпоредбите на Приложение I и тези на другите приложения, с предимство се прилагат разпоредбите на Приложение I.

7.3. Настоящият административен договор подлежи на оспорване по реда на Административнопроцесуалния кодекс пред Административен съд София – град в 14-дневен срок от подписването му от втората подписала страна.

Настоящият договор се сключи в два еднообразни екземпляра – един за бенефициента и един за Управляващия орган.

|  |  |
| --- | --- |
| За Управляващия орган:  *[имена и длъжност на лицето, упълномощено да подписва]*  *[подпис]*  *[дата]* | За Бенефициента:  *[имена и длъжност на лицето, упълномощено да подписва]*  *[подпис]*  *[дата]* |

|  |  |
| --- | --- |
| *[имена и длъжност на лицето с право на втори подпис]*  *[подпис]*  *[дата]* | *[имена и длъжност на лицето с право на втори подпис]*  *[подпис]*  *[дата]* |