

**Д О Г О В О Р / С П О Р А З У М Е Н И Е**

**№……………………**

**ЗА ПРЕДОСТАВЯНЕ НА СРЕДСТВА ЗА ИЗПЪЛНЕНИЕ НА ДЕЙНОСТИ ОТ ЧАСТНО УЧИЛИЩЕ ПО ПРОЕКТ …………………….., ФИНАНСИРАН ПО ПРОЦЕДУРА ЗА ДИРЕКТНО ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**

**BG05SFPR001-2.001 „ПОДОБРЯВАНЕ НА КАЧЕСТВОТО НА ОБЩОТО ОБРАЗОВАНИЕ ЧРЕЗ ЕФЕКТИВНО ПРИЛАГАНЕ НА КОМПЕТЕНТНОСТЕН МОДЕЛ“**

**ПО ПРОГРАМА „ОБРАЗОВАНИЕ“ 2021-2027**

Настоящият договор се сключва в изпълнение на договор за предоставяне на безвъзмездна финансова помощ *(№ и наименование на административния договор за предоставяне на безвъзмездна финансова помощ)*:................................................................. по Програма „Образование“ 2021-2027 (ПО 2021-2027), съфинансирана от ЕС, чрез ЕСФ+, между

**Министерство на образованието и науката** (МОН) – конкретен бенефициент на безвъзмездна финансова помощ, с ЕИК или еквивалентен официален регистрационен номер:............................................, адрес ……………………….

…….……………………………………………………………………………………………., , представляван от ………………… ………………………….. и ………………… лице с право на втори подпис, ……………… (длъжност) от една страна,

и

***..............................****[пълно наименование на частното училище съгласно регистрацията му],* със седалище.................. и адрес на управление:......................... *ЕИК или еквивалентен официален регистрационен номер,],* (наричан по-нататък „**Получател**”), представляван от ..................... – (длъжност) и ..............- лице с право на втори подпис ………………… (длъжност) от друга страна,

наричани за краткост „Страни“:

**Член 1. Страните по договора се споразумяха за следното:**

1. МОН предоставя на Получателя, финансиране в размер до ………………….. лв. [словом в лева] за изпълнение на дейности по проект ……………………………. /*наименование и номер от ИСУН*/, съгласно Приложение ІІ, неразделна част към настоящия договор, Заявление от Получателя за участие в Механизъм за подбор на училища и финална оценка по посочения Механизъм.
2. Сумата по чл. 1.1 **представлява минимална помощ** за Получателя в съответствие с Регламент (ЕС) 2023/2831 на Комисията относно прилагането на членове 107 и 108 от Договора за функциониране на Европейския съюз към помощта „*de minimis*“ (ОВ L 352/24.12.2013 г.).
3. **Администратор на посочената минимална помощ е Министерство на образованието и науката, в качеството си на Конкретен бенефициент по АДБФП…… (№ в ИСУН)**
4. Помощта *de minimis* се смята за отпусната от момента на подписване на настоящия договор за изпълнение на дейности от Получателя по проект……, независимо от датата на нейното изплащане на Получателя.
5. МОН предоставя средствата при условията на настоящия договор и представляващите неразделна част от него приложения, посочени в чл. 4.1. С подписването на договора Получателят декларира, че е запознат със съдържанието на договора и всички приложения, изразява съгласие с тях и се задължава да изпълнява всички произтичащи от тях задължения.
6. Срокът за изпълнение на Договора е …………[*брой месеци*], считано от датата на сключването му, но не по-късно от ………..202… г. Получателят е длъжен да уведоми незабавно МОН за възникването на обстоятелства, които могат да възпрепятстват или забавят изпълнението на настоящия договор.
7. Получателят изпълнява дейности по Приложение ІІ съгласно одобреното заявление по Механизма за подбор на училища (*посочва се номер или друга сигнатура*), условията за изпълнение по процедурата, утвърдени с акта за утвърждаване на Насоките за кандидатстване и приложенията по чл. 4.1.
8. Окончателната сума на предоставяната минимална помощ се определя при следните условия:

(а) Общата сума, която ще бъде изплатена на Получателя, не може да надвишава максималния размер, предвиден в т. 1.1. от настоящия договор.

(б) Размерът на помощта по настоящия договор е дължим до размера на признатите от МОН допустими разходи, които трябва да отговарят на изискванията, предвидени в Насоките за кандидатстване и другите документи, определящи условията за кандидатстване и условията за изпълнение на одобрения проект по процедура BG05SFPR001-2.001 „Подобряване на качеството на общото образование чрез ефективно прилагане на компетентностен модел“, без това да противоречи на разпоредбите на Регламент 2021/1060, на ЗУСЕФСУ. Извършените от Получателя недопустими разходи не подлежат на възстановяване от МОН.

(в) Ако при приключването на срока по чл. 1.6. подлежащите на възстановяване от МОН разходи възлизат на сума, по-малка от предвидения максимален размер в т. 1.1. от настоящия договор, приносът на МОН се ограничава до тази сума.

1. Получателят трябва да води точна и редовна документация и счетоводни отчети, отразяващи изпълнението на договора, използвайки подходяща електронна система за документация и двустранно счетоводство. Тези системи могат да са неразделна част от текущата счетоводна система на Ползвателя или допълнение към тази система, така че да бъде осигурена отделна счетоводна аналитичност само за дейностите по Договора. Тази система следва да се прилага в съответствие с националното законодателство. Счетоводните отчети и разходите, свързани с договора, трябва да подлежат на ясно идентифициране и проверка.
2. Цялата документация по проекта се съхранява или под формата на оригинали, или във версии, заверени с „Вярно с оригинала“, на общоприети носители на данни. Съхранението се извършва в съответствие с изискванията на Закона за счетоводството, като счетоводната система и документация са налични до изтичане на сроковете за съхранение на документацията, указани в чл. 82 от Регламент (ЕС) 2021/1060. Срокът за съхраняване на документите е 10 години от датата на предоставяне на помощта или от датата на предоставяне на последната индивидуална помощ по схемата.
3. Получателят се задължава да предостави на служителите или представителите на МОН, УО на Програма „Образование“ 2021-2027 г., националните одитни органи, Европейската комисия, Европейската служба за борба с измамите, Европейската сметна палата, Европейската прокуратура, както и на външни одитори достъп до местата, където се осъществява проектът, в това число и достъп до неговите информационни системи, както и до всички документи и бази данни, свързани с финансово-техническото управление на проекта, както и да направи всичко необходимо, за да улесни работата им. Достъпът, предоставен на служителите или представителите на МОН, УО, националните одитни органи, Европейската комисия, Европейската служба за борба с измамите, Европейската сметна палата, Европейската прокуратура и външните одитори трябва да бъде поверителен спрямо трети страни без това да е в ущърб на публично-правните им задължения. Документите трябва да се съхраняват на достъпно място и да са картотекирани по начин, който улеснява проверката, а Получателят следва да уведоми МОН за точното им местонахождение. Когато извършени от Ползвателя и верифицирани дейности и разходи впоследствие бъдат признати за недопустими от МОН, УО на ПО и/или сертифициращ, одитиращ или друг контролиращ орган, то сумите по същите подлежат на възстановяване на МОН от страна на Получателя.
4. Ползвателят е длъжен да изпълни и удостовери изпълнението на всички предвидени дейности по одобреното заявление за участие по Механизъм за подбор на училищата, включително тези, за които няма предвидени средства в АДБФП №………….

**Член 2. Възстановяване на неправомерна предоставена помощ**

1. Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни правила към момента на изпълнение на настоящия договор.

Ползвателят се задължава да възстанови и средствата, които са били обект на финансова корекция, наложена или в резултат на проверки от страна на управляващ, контролиращи и одитиращи органи. На възстановяване подлежат и всички средства, произтичащи от разходи, които са в резултат на констатирани нередности независимо от датата на тяхното установяване.

Предоставената минимална помощ на Получателя, подлежи на възстановяване от негова страна, когато:

* Получателят е предоставил невярна или непълна информация, довела до нарушаване на Регламент (ЕС) 2023/2831 на Комисията за минимални помощи и/или условията за кандидатстване по настоящата процедура.
* при неизпълнение на настоящия договор.
* При неспазване на изискванията на Регламент (ЕС) 2023/2831, Получателят възстановява пълния размер на предоставените средства – минимална помощ по настоящия договор, ведно със законната лихва. При кандидатстване за друго публично финансиране Получателят следва да има/т предвид, че:

а) Общият размер на помощта по режим de minimis, предоставяна по настоящата операция, заедно с други получени помощи за едно и също предприятие за период от три години не може да надхвърля 300 000 EUR или 586 749 лв.;

б) Помощта *de minimis* не се кумулира с държавна помощ, отпусната за същите допустими разходи или с държавна помощ за същата мярка за финансиране на риска, ако чрез това кумулиране може да се надвиши най-високият приложим интензитет на помощта или размер на помощта, определен в конкретните обстоятелства за всеки отделен случай с регламент за групово освобождаване или с решение, приети от Комисията.

След подписване на настоящия договор, когато с отпускането на помощта *de minimis* може да бъде надвишен съответният таван, определен в Регламент (ЕС) 2023/2831 (като периодът обхваща три години), никоя част от тази помощ не може да попада в приложното поле на действащия Регламент за помощи de minimis. В такива случаи не може да се иска благоприятно третиране на мярката за помощ по регламента - нито към момента на предоставяне на помощта, нито в който и да е по-късен момент.

При констатиране на действително надвишаване на установения праг в Регламент (ЕС) 2023/2831 за помощи de minimis, следва да се предприемат мерки по възстановяване на цялата получена сума по настоящия договор от страна на Получателя.

Неправомерно получената минимална помощ представлява публично вземане, което се установява от администратора на помощ чрез издаване на акт за установяване на публичното вземане по реда на Административнопроцесуалния кодекс. Вземанията по издадените актове за установяване на публичното вземане подлежат на събиране по реда на Данъчно-осигурителния процесуален кодекс от органите на Националната агенция за приходите.

2.2. В случай че Получателят не възстанови изисканите суми в срока, определен в чл. 2.1, МОН начислява лихва за забавено плащане в размер на законовата лихва за периода на просрочието.

2.3. Сумите, включително лихвите по тях, подлежащи на възстановяване от Получателя, могат да бъдат прихванати от всякакви суми, дължими от МОН на Получателя, съгласно разпоредбата на чл. 43 от Наредба № Н-5 от 29.12.2022 г.

2.4. Банковите такси, свързани с връщането на дължими суми на МОН, са изцяло за сметка на Получателя.

2.5. При невъзможност да се приложат посочените в чл. 2.3 способи МОН уведомява Националната агенция за приходите за принудително събиране на вземанията, както и УО на ПО 2021-2027.

**Член 3. Други**

* 1. При изпълнение на дейностите по проекта, Ползвателят е длъжен да спазва:

(а) Регламент (ЕС) 2023/2831 на Комисията относно прилагането на членове 107 и 108 от Договора за функциониране на Европейския съюз към помощта „*de minimis*“ (ОВ L 352/24.12.2013 г.).

(б) Закон за управление на средствата от Европейските фондове ПРИ споделено управление (ЗУСЕФСУ);

(в) Постановление № 23 от 13 февруари 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г.;

(г) Постановление № 86 от 1 юни 2023 г. за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021 – 2027 г.;

(д) Наредба № Н-5 от 22.12.2022 г.;

(е) Наредба за определяне на условията, реда и механизма за функциониране на информационната система за управление и наблюдение на средствата от европейските структурни и инвестиционни фондове (ИСУН) и за провеждане на производства пред управляващите органи посредством ИСУН, приета с ПМС № 243 от 20.09.2016 г.;

(ж) Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските фондове при споделено управление, приета с ПМС № 57 от 28.03.2017 г.;

(з) Условия за възстановяване на разходите по процедура BG05M2ОP001-2.001 „ПОДОБРЯВАНЕ НА КАЧЕСТВОТО НА ОБЩОТО ОБРАЗОВАНИЕ ЧРЕЗ ЕФЕКТИВНО ПРИЛАГАНЕ НА КОМПЕТЕНТНОСТЕН МОДЕЛ“

(и) Изисквания за избягване на конфликт на интереси по смисъла на чл. 61, параграф 3 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза;

(й) Хартата на основните права на ЕС и на Конвенцията на ООН за правата на хората с увреждания съгласно Механизъм за ефективно прилагане и изпълнение по проекта на принципите на Хартата на основните права на ЕС и на Конвенцията на ООН за правата на хората с увреждания на МОН и утвърдените Насоки за прилагане на Хартата на основните права на ЕС и Насоки за прилагане на Конвенция на ООН за правата на хората с увреждания, налични на следния линк: <https://www.eufunds.bg/bg/node/8220>

(к) Изискванията, описани в Дял IV, глава III „Видимост, прозрачност и комуникация“ на Регламент (ЕС) 2021/1060 и задължение при дейностите за комуникация, видимост и прозрачност да указва произхода на финансирането чрез поставяне на емблемата на ЕС в съответствие с посочените технически характеристики съгласно чл.47 и Приложение IX от Регламент (ЕС) 2021/1060, налични на следния линк: <https://ec.europa.eu/regional_policy/en/information/logos_downloadcenter/>. Оперативни насоки за използване на емблемата на ЕС за периода 2021-2027 г. можете да намерите тук: <https://ec.europa.eu/info/sites/default/files/eu-emblem-rules_en.pdf>.

(л) забрана с помощта да се финансират дейности, свързани с износ към трети държави или държави членки, по-специално помощи, които са пряко свързани с изнесените количества, с изграждането и функционирането на дистрибуторска мрежа или с други текущи разходи във връзка с износа;

(м) забрана за финансиране чрез помощ, поставена в зависимост от използване на местни за сметка на вносни стоки;

* 1. Настоящият договор влиза в сила от датата на подписване му.

**Член 4. Приложения**

4.1. Неразделна част от настоящия договор са:

* ПРИЛОЖЕНИЕ I: Декларация за минимална помощ;
* ПРИЛОЖЕНИЕ II: Заявление от Получателя за участие в Механизъм за подбор на училищата;
* ПРИЛОЖЕНИЕ III: ДЕКЛАРАЦИЯ ЗА НЕРЕДНОСТИ;

4.2. В случай на противоречие между разпоредбите на приложенията и тези на договора, с предимство се прилагат разпоредбите на договора.

4.3. Настоящият договор подлежи на оспорване пред компетентния административен съд по реда на АПК в срок от 14 дни от подписването му.

Настоящият договор се сключи в два еднообразни екземпляра – един за частно училище …. и един за Министерство на образованието и науката.

|  |  |
| --- | --- |
| За Министерство на образованието и науката:  *[имена и длъжност на лицето (лицата), упълномощени да подписват, включително лице с право на втори подпис]*  *[подпис]*  *[дата]* | За Получателя:  *[имена и длъжност на лицето (лицата), упълномощени да подписват, включително лице с право на втори подпис, ако е приложимо]*  *[подпис]*  *[дата]* |