**Въпросник за мониторинг на изпълнението на проект** **BG05SFPR001-2.001 „** **Подобряване на качеството на общото образование чрез ефективно прилагане на компетентностен модел“**

**Цел на въпросника:**

Целта на този въпросник е да се съберат данни от Конкретния бенефициент за мониторинг на изпълнението на дейностите съгласно целите на интервенцията и очакваните резултати - развитие на ключови компетентности на всички образователни равнища от училищното образование чрез насърчаване на различни подходи и среди за учене в областта на училищното образование; модернизиране на методите на преподаване и оценяване и прилагане на междупредметни връзка връзки в обучението на ученици за подобряване на качеството на образованието и повишаване на образователните резултати на учениците; по-широко прилагане на компетентностния и ценностно-ориентиран подход в образователния процес за насърчаване на личностното развитие на учениците.

Целевите групи по проекта са:

* ученици;
* педагогически специалисти (учители, директори и др.);
* експерти от системата на образованието (РУО, МОН, ИО).

*След края на всяка учебна година от периода на изпълнение на проекта, конкретният бенефициент следва да изпрати настоящия въпросник до включените по проекта училища за попълване на данните, координирано със съответните Регионални управления на образованието. Конкретният бенефициент следва да обобщи получените данни (с попълнени всички редове във файла* *„Въпросник за мониторинг на изпълнението-КМ” във формат „excel“) преди да представи резултатите на Управляващия орган.*

**Въпроси и инструкция за събиране на данните за въздействието на проектните дейности върху представителите на целевите групи по проекта:**

1. Кои ключови компетентности от включените в Методическите планове са въведени в преподаването и ученето на ученици на училищно ниво? *(Данни на ниво училище за всяка учебна година в рамките на проекта)*
2. Какъв е делът на паралелките на ниво училище, в които се прилагат научни методи и модели в ученето? *(Данни на ниво училище за всяка учебна година в рамките на проекта)*
3. Какъв е делът на учителите, които са обучени за прилагане на дескриптори за вътрешно оценяване и за въвеждане на формиращо оценяване от общия брой учители в училището? *(Данни на ниво училище за всяка учебна година в рамките на проекта)*
4. Относителен дял на експертите от РУО и ИО, включени в обучения по проекта, от общия брой служители в съответната институция *(Данни на ниво РУО, вкл. ИО, когато е приложимо, за всяка учебна година в рамките на проекта).*
5. Какъв е делът на учениците, включени в дейности по проекта, от общия брой ученици в училището, вкл. какъв е делът на учениците, които са включени за първа година в дейности по проекта от общия брой ученици, участвали в дейности по проекта през съответната година от периода на изпълнение на проекта? *(Данни на ниво училище за всяка учебна година в рамките на проекта)*
6. Какъв е делът на включените в проекта училища (по области) за всяка година от изпълнението на дейностите по проекта спрямо общия брой училища на територията на същите области? *(Данни на ниво област за всяка учебна година в рамките на проекта)*